
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1530 

7 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόσταξη σύκων και αποσύκων από τους μικρούς 
αποσταγματοποιούς (διήμερους) του Νομού 

Χίου. 1 

Κανονισμός Γεωθερμικών Εργασιών . 2 

Έγκριση κυκλοφορίας Αντλιών Υγρών Καύσιμων του 
οίκου ΜΑ5ΕΒ ΑυΤΟΜΑΤΙΟΝ 5Η που εισάγει στην 
Ελλάδα η εταιρία ΑΝΕΛΙ Ο.Ε. 3 


Α ΠΟΦΑΣΕΙ Σ 

Αριθμ. 3017338/2269/0029 ^ ^ (1) 

Απόσταξη σύκων και αποσύκων από τους μικρούς 

αποσταγματοποιούς (διήμερους) του Νομού Χίου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπ’ όψη: 

1. Τις διατάξεις της παραγράφου 2 της ενότητας Ε 
του άρθρου 7 του ν. 2969/2001 (ΦΕΚ 281/Α/18.12.2001) 
«Αιθυλική αλκοόλη και αλκοολούχα προϊόντα». 

2 Τις διατάξεις της παραγράφου 1 του άρθρου 82 του 
ν. 2960/2001 (ΦΕΚ 265/Α/22.11.2001) «Εθνικός Τελωνειακός 
Κώδικας». 

3. Τ ις διατάξεις του καν. (Ε.Ο.Κ.) 1576/1989 «Γ ια τη θέσπιση 
των γενικών κανόνων σχετικά με τον ορισμό, το χαρακτη¬ 
ρισμό και την παρουσίαση των αλκοολούχων ποτών». 

4. Τα έγγραφα με υπ’ αριθμ. Χ.Υ. Χίου 1321,1319,1317, 
1320, 1318, 1322/25.8.2005 των Δήμων ΙΩΝΙΑΣ, ΜΑΣΤΙ- 
ΧΟΧΩΡΙΩΝ, ΚΑΜΠΟΧΩΡΩΝ, ΚΑΡΔΑΜΥΛΩΝ, ΟΜΗΡΟΥ- 
ΠΟΛΗΣ και ΑΜΑΝΗΣ, του Νομού Χίου, αντιστοίχως, με 
τα οποία αιτούνται άδεια για την απόσταξη σύκων και 
αποσύκων των παραγωγών της περιοχής τους. 

5. Το υπ’ αριθμ. 1323/25.8.2005 έγγραφο της Χημικής 
Υπηρεσίας Χίου, σύμφωνα με το οποίο τα προς από¬ 
σταξη σύκα και απόσυκα των εν λόγω παραγωγών, 
κατόπιν ελέγχου που αυτή διενήργησε, είναι κατάλληλα 
για το σκοπό αυτό. 

6. Την υπ’ αριθμ. 3790/ΔΙΟΕ/1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Ανάθεση αρμοδιοτήτων Υπουργού 
Οικονομίας και Οικονομικών στους Υφυπουργούς Οικο¬ 
νομίας και Οικονομικών» (Φ.Ε.Κ. 1432/τ.Β"/14.10.2005). 

7. Τους λόγους σκοπιμότητας για την οικονομική ενί¬ 
σχυση των συκοπαραγωγών των προαναφερθέντων 


Δήμων του Νομού Χίου, ως και το γεγονός ότι τα προς 
απόσταξη σύκα και απόσυκα είναι κατάλληλα, σύμφωνα 
με το προαναφερθέν υπό στοιχείο (2) σχετικό έγγρα¬ 
φο της Χημικής Υπηρεσίας Χίου και ότι κατά την υπό 
προϋποθέσεις απόσταξη αυτών παράγονται προϊόντα 
κατάλληλα για ανθρώπινη κατανάλωση. 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Επιτρέπουμε την απόσταξη σύκων και αποσύκων 
από τους μικρούς αποσταγματοποιούς (διήμερους) του 
Νομού Χίου για την περίοδο 2005 - 2006 επί καταβολή 
του προβλεπόμενου φόρου σύμφωνα με τις διατάξεις 
της παραγράφου 1 του άρθρου 82 του ν. 2960/2001 
(ΦΕΚ 265/Α/22.11.2001) «Εθνικός Τελωνειακός Κώδικας» 
και υπό την προϋπόθεση της τηρήσεως και των λοι¬ 
πών σχετικών διατάξεων του ν. 2969/2001 και του καν. 
(Ε.Ο.Κ.) 1576/1989. 

2. Οι χωρικά αρμόδιες υπηρεσίες της Γ.Δ.Τ. και Ε.Φ.Κ. 
και του Γ.Χ.Κ., να λάβουν όλα τα ενδεικνυόμενα μέ¬ 
τρα, κατά λόγο αρμοδιότητας, για τη διασφάλιση των 
συμφερόντων του Δημοσίου, ως και της τήρησης των 
διατάξεων του καν. (Ε.Ο.Κ.) 1576/1989. 

Επί πλέον και για τον προσδιορισμό της παραχθη- 
σόμενης ποσότητας στεμφυλοπνεύματος, η οποία για 
τον υπολογισμό του αντιστοιχούντος φόρου τελικά θα 
αναχθεί σε χ/μα προϊόντος με αλκοολικό βαθμό 40° Ο 
και θα γνωστοποιηθεί στο αρμόδιο Τελωνείο Χίου, η 
Χημική Υπηρεσία Χίου θα προβεί στον προσδιορισμό 
του ενεχόμενου στα προς απόσταξη σύκα και απόσυκα 
σακχάρου, τούτου εκφραζομένου ως ιμβερτοσακχάρου, 
θα ληφθεί δε ως συντελεστής αποδόσεως ο ισχύων για 
τα σύκα και απόσυκα βάσει του από 10/4/1953 Β.Δ. «Περί 
διατιμήσεως του Οινοπνεύματος». 

3. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από της δημοσιεύσεώς της. 

Αθήνα, 21 Οκτωβρίου 2005 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθμ. Δ9Β/Φ166/οικ20076/ΓΔΦΠ5258/329 (2) 

Κανονισμός Γ εωθερμικών Εργασιών. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθεσίας 
για την Κυβέρνηση και κυβερνητικά όργανα που κυρώθη¬ 
κε με το πρώτο άρθρο του π.δ. 63/2005 (ΦΕΚ 98/τ.Α'). 

2. Τις διατάξεις του π.δ. 381/1989 (ΦΕΚ168/Α/1989) «Ορ¬ 
γανισμός του Υπουργείου Βιομηχανίας, Ενέργειας και 
Τ εχνολογίας». 

3. Τις διατάξεις του π.δ. 92/1993 (ΦΕΚ 38/Α/1993) «Κα¬ 
θορισμός αρμοδιοτήτων που διατηρούνται από τον 
Υπουργό και τις διανομαρχιακού επιπέδου αρχές του 
Υπουργείου Βιομηχανίας, Ενέργειας και Τεχνολογίας» 
και συγκεκριμένα την παρ. 100 του άρθρου 1 και την 
παρ. 9 του άρθρου 2. 

4. Το π.δ. 27/1996 (ΦΕΚ19/Α/1996) «Συγχώνευση των 
Υπουργείων Τουρισμού, Βιομηχανίας, Ενέργειας & Τε¬ 
χνολογίας και Εμπορίου στο Υπουργείο Ανάπτυξης», 
όπως τροποποιήθηκε με το π.δ. 122/2004 (ΦΕΚ 85/ 
Α/84). 

5. Την με υπ’ αριθμ. Δ15/Α/Φ19/οικ.4889/24.3.2004 (ΦΕΚ 
528/Β/26.3.2004) κοινή απόφαση του Πρωθυπουργού και 
του Υπουργού Ανάπτυξης, με την οποία ανατέθηκαν 
αρμοδιότητες στους Υφυπουργούς Ανάπτυξης Γεώργιο 
Σαλαγκούδη και Ιωάννη Παπαθανασίου. 

6. Τις διατάξεις του άρθρου 8 του ν. 3175/2003 (ΦΕΚ 
207/Α/29.8.2003). 

7. Τις αποφάσεις «Χαρακτηρισμός Γεωθερμικών Πεδί¬ 
ων» (Δ9Β/Φ166/οικ1508/ΓΔΦΠ374/10/27.1.2004 ΦΕΚ208/Β/ 
5.2.2004) «Όροι και διαδικασία εκμίσθωσης του δικαι¬ 
ώματος του Δημοσίου για έρευνα και διαχείριση του 
γεωθερμικού δυναμικού και της εν γένει διαχείρισης 
των γεωθερμικών πεδίων της Χώρας.» (Δ9Β/Φ166/ 
οικ8411/ΓΔΦΠ2373/117/6.5.2005, ΦΕΚ635/Β/12.5.2005) και 
«Χαρακτηρισμός και υπαγωγή σε κατηγορίες των 
Γεωθερμικών Πεδίων της Χώρας.» (Δ9Β/Φ166/ 12647/ 
ΓΔΦΠ3557/193/8.7.2005 ΦΕΚ1012Β/13.7.2005) οι οποίες 
εκδόθηκαν κατ’εφαρμογήν των διατάξεων του ανωτέ¬ 
ρω ν. 3175/2003. 

8. Την απόφαση του Γεν. Γραμματέα του Υπουργείου 
Ανάπτυξης υπ’ αριθμ. 17659/ΓΔΦΠ /5166/29.10.2003 με 
θέμα «Συγκρότηση Ομάδων Εργασίας» με την οποία 
συγκροτήθηκε Επιτροπή για τη σύνταξη σχεδίου Υπουρ¬ 
γικής Απόφασης του άρθρου 8 του ν. 3175/2003 περί 
Κανονισμού Γ εωθερμικών Εργασιών. 

9. Την από 5.3.2004 Έκθεση των Εργασιών της πα¬ 
ραπάνω Επιτροπής με την οποία μας υποβλήθηκε το 
Σχέδιο Κανονισμού Γ εωθερμικών Εργασιών. 

10. Το έγγραφο του Κέντρου Ανανεώσιμων Πηγών 
Ενέργειας με υπ’ αριθμ. 1524/2.6.2004 με το οποίο μας 
διαβιβάσθηκαν απόψεις επί του σχεδίου Κανονισμού 
Γ εωθερμικών Εργασιών. 

11. Το έγγραφο του Τεχνικού Επιμελητηρίου της Ελ¬ 
λάδας με υπ’ αριθμ. 12902/2.8.2004 με το οποίο μας 
διαβιβάσθηκαν απόψεις επί του σχεδίου Κανονισμού 
Γ εωθερμικών Εργασιών. 

12. Το έγγραφο του Ινστιτούτου Γεωλογικών και Με¬ 
ταλλευτικών Ερευνών με υπ’ αριθμ. 3040/20.10.2004 με 
το οποίο μας διαβιβάσθηκε γνωμοδότηση της αρμόδιας 
Δ/νσης του ΙΓΜΕ επί του σχεδίου Κανονισμού Γ εωθερ¬ 
μικών Εργασιών. 

13. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Η διενέργεια γεωθερμικών εργασιών από πλευράς 
ορθολογικής δραστηριότητας, υγιεινής και ασφάλειας 
εργαζομένων και περίοικων διέπεται στο εξής από τις 
παρακάτω διατάξεις: 


ΚΑΝΟΝΙΣΜΟΣ ΓΕΩΘΕΡΜΙΚΩΝ ΕΡΓΑΣΙΩΝ 
ΚΕΦΑΛΑΙΟ 1 

Γενικά - Σκοπός Πεδίο εφαρμογής - Ορισμοί - 
Κρατικός Έλεγχος 

Αρθρο 1 

Σκοπός - Πεδίο Εφαρμογής 

Ο παρών Κανονισμός εκδίδεται κατ’ εξουσιοδότηση 
του άρθρου 8 του νόμου 3175/2003 (ΦΕΚ 207/Α/29.8.2003). 
Από τον παρόντα Κανονισμό, διέπονται, από άποψη 
ορθολογικής δραστηριότητας, υγιεινής και ασφάλειας 
εργαζομένων, περίοικων και διερχομένων, οι εργασίες 
έρευνας, εκμετάλλευσης ή διαχείρισης γεωθερμικού 
πεδίου σύμφωνα με τους ορισμούς του άρθρου 2 του 
ν. 3175/2003. 

Ο παρών Κανονισμός εφαρμόζεται σε κάθε χώρο για 
τον οποίο υπάρχουν τα δικαιώματα έρευνας ή εκμετάλ¬ 
λευσης σύμφωνα με την ισχύουσα νομοθεσία, εντός του 
οποίου διενεργούνται οι προαναφερθείσες εργασίες. 

Αρθρο 2 
Γ ενικοί ορισμοί 

Για την κατανόηση των εννοιών που αναφέρονται 
στις διατάξεις του παρόντος Κανονισμού ορίζονται τα 
εξής: 

α)Έρευνα είναι η δραστηριότητα που αποσκοπεί στην 
ανακάλυψη γεωθερμικού δυναμικού και στον προσδιο¬ 
ρισμό των κοιτασματολογικών του χαρακτηριστικών, με 
οποιαδήποτε πρόσφορη μέθοδο, συμπεριλαμβανομένης 
της διάνοιξης γεωτρήσεων και δοκιμαστικών αντλήσεων 
σε αυτές. 

β) Παραγωγική γεώτρηση είναι η γεώτρηση παρα¬ 
γωγής γεωθερμικών ρευστών της οποίας ο τρόπος δι¬ 
άνοιξης, η ανάπτυξη και η ασφαλής χρήση της έχουν 
πιστοποιηθεί από τον εκμισθωτή. 

γ) Γεώτρηση επανεισαγωγής (ή επανέγχυσης) είναι 
κάθε γεώτρηση καινούργια ή μετατρεπόμενη υπάρχου- 
σα η οποία κατασκευάστηκε με τέτοιο τρόπο ώστε τα 
γεωθερμικά ρευστά από την επιφάνεια να οδηγούνται 
στον υπόγειο υδροφόρο από τον οποίο αντλήθηκαν. Ο 
τρόπος διάνοιξης της γεώτρησης ή η μετατροπή υπάρ- 
χουσας γεώτρησης και η ασφαλής χρήση της θα πρέπει 
να έχουν πιστοποιηθεί από τον εκμισθωτή. 

δ) Γεωθερμικό σύστημα εκμετάλλευσης είναι το σύνο¬ 
λο του εξοπλισμού που χρησιμοποιείται για την άντληση 
του γεωθερμικού δυναμικού, την παραγωγή ενέργειας, 
την διανομή της στους χρήστες και την επανέγχυση 
των γεωθερμικών ρευστών. 

ε) Ορθολογική αξιοποίηση του γεωθερμικού δυναμικού 
είναι η ολοκληρωμένη και βέλτιστη ανάπτυξη γεωθερμι¬ 
κού πεδίου, έτσι ώστε, να εξασφαλίζεται το χαμηλότερο 
δυνατό κόστος, η διαρκής διαθεσιμότητα του δυναμικού, 
ο βέλτιστος βαθμός ενεργειακής απόδοσης και η μη 
περιβαλλοντική υποβάθμιση. 

Αρθρο 3 

Αρμοδιότητες - Κρατικός έλεγχος 

1. Ο έλεγχος της τήρησης των διατάξεων του παρό¬ 
ντος Κανονισμού, αναφορικά με θέματα υγιεινής και 
ασφάλειας εργαζομένων, περίοικων και διερχομένων δι- 
ενεργείται από την αρμόδια Επιθεώρηση Μεταλλείων. 

2. Ο έλεγχος της τήρησης των διατάξεων του παρό¬ 
ντος Κανονισμού, αναφορικά με την ορθολογική αξιο¬ 
ποίηση του γεωθερμικού πεδίου, όπως αυτή ορίζεται 
στο προηγούμενο άρθρο, διενεργείται από τον εκμι¬ 
σθωτή του πεδίου. 

ΚΕΦΑΛΑΙΟ 2 

Υποχρεώσεις Μισθωτή- Προστασία περιοίκων-Χωρο- 
ταξικοί περιορισμοί-Τοπογραφική αποτύπωση γεωτρή- 
σεων-Ημερολόγιο γεώτρησης 

Αρθρο 4 

Υποχρεώσεις Μισθωτή 

Ο μισθωτής κάθε γεωθερμικού πεδίου, επιπλέον των 
υποχρεώσεων που έχει σύμφωνα με τις διατάξεις της 
παρ. 1 του άρθρου 6 του ν. 3175/2003 καθώς και αυ¬ 
τών που απορρέουν από την απόφαση του Υπουργού 
Ανάπτυξης υπ’ αριθμ. Δ9Β/Φ166/οικ8411/ΓΔΦΠ2373/117/ 
6.5.2005 (ΦΕΚ635Β/12.5.2005), υποχρεούταί: 

- Να παρακολουθεί και να καταγράφει την υδραυλι¬ 
κή συμπεριφορά του γεωθερμικού ταμιευτήρα και των 
γεωτρήσεων παραγωγής και επανέγχυσης. 

- Να εγκαθιστά, να λειτουργεί και να συντηρεί το 
γεωθερμικό σύστημα εκμετάλλευσης, σύμφωνα με τους 
όρους της σχετικής σύμβασης και του παρόντος Κα¬ 
νονισμού 

- να καταγράφει το αντλούμενο ρευστό δυναμικό, την 
παραγόμενη ενέργεια και την διατιθέμενη ενέργεια ανά 
χρήστη 

- να υποβάλλει, το πρώτο τρίμηνο κάθε έτους,, στον 
εκμισθωτή, πλήρη στοιχεία του γεωθερμικού συστήμα¬ 
τος εκμετάλλευσης, για το προηγούμενο έτος, σύμφωνα 
με το υπόδειγμα του Παραρτήματος I. 

- να λαμβάνει όλα τα απαραίτητα μέτρα προκειμέ- 
νου να μη δημιουργεί καμία ενόχληση (οσμές, δονήσεις, 
ηχορύπανση, κ.λ.π.) στους περίοικους. 

Αρθρο 5 

Χωροταξικοί Περιορισμοί 

1. Οι ερευνητικές ή παραγωγικές γεωτρήσεις γεω¬ 
θερμικών πεδίων χαμηλής θερμοκρασίας θα πρέπει να 
απέχουν τουλάχιστον: 

• 10 μέτρα από τριγωνομετρικά σημεία. 

• 50 μέτρα από εθνικό ή επαρχιακό δρόμο. 

• 100 μέτρα από σχολεία, εκκλησίες, ή άλλο δημόσια 
κτήρια ή κατοικίες. 

• 500 μέτρα από τα όρια βεβαιωμένου γεωθερμικού 
πεδίου 

• 3000 μέτρα από τα όρια υπόγειου μεταλλείου. Το 
όριο αυτό μπορεί να μειωθεί μετά από γνώμη της Δ/ 
νσης του μεταλλείου και απόφαση του αρμόδιου Επι¬ 
θεωρητή Μεταλλείων 

• Σε περίπτωση γειτνίασης των γεωτρήσεων με ανα¬ 
γνωρισμένες ιαματικές πηγές, εφαρμόζονται οι διατά¬ 
ξεις του άρθρου 1, παρ. 3 του ν. 3175/2003. 

2. Οι ερευνητικές ή παραγωγικές γεωτρήσεις γεω¬ 
θερμικών πεδίων υψηλής θερμοκρασίας θα πρέπει να 
απέχουν τουλάχιστον: 

• 500 μέτρα από σχολεία, εκκλησίες, ή άλλα δημόσια 
κτήρια ή κατοικίες. 

Τα υπόλοιπα όρια παραμένουν τα ίδια με τα ορισθέντα 
στην προηγούμενη παράγραφο. 

3. Σε περίπτωση που ερευνητικές ή και παραγωγικές 
γεωτρήσεις διανοίγονται κοντά σε αγωγό νερού ή φυ¬ 
σικού αερίου, δίκτυα ΔΕΗ, ΟΤΕ, κ.λ.π. πρέπει να λαμβά- 
νονται όλα τα απαραίτητα μέτρα για την προστασία 
τους και να απέχουν τουλάχιστον : 

• 20 μέτρα από κεντρικούς υπόγειους αγωγούς (φυ¬ 
σικού αερίου, ύδρευσης, άρδευσης κλπ.). 

• 20 μέτρα από γραμμές διανομής ηλεκτρικής ενέρ¬ 
γειας, μέσης τάσεως και 70 μέτρα από γραμμές υψηλής 
τάσεως. 


4. Τα ανωτέρω όρια των παραγράφων 1 και 2 μπορούν 
να μειωθούν κατόπιν απόφασης του αρμόδιου Επιθεω¬ 
ρητή Μεταλλείων, με τη γραπτή συναίνεση του εκμισθω¬ 
τή και μετά από τεκμηριωμένο αίτημα του μισθωτή. 

Αρθρο 6 

Τοπογραφική αποτύπωση γεωτρήσεων- 
Ημερολόγιο γεώτρησης 

1. Η θέση κάθε γεώτρησης θα πρέπει να προσδιορίζε¬ 
ται με ορθογώνιες επίπεδες καρτεσιανές συντεταγμένες 
στο Ελληνικό Γεωδαιτικό Σύστημα Αναφοράς του 1987 
καθώς και με ορθογώνιες αζιμουθιακές συντεταγμένες 
στην προβολή Η&ΐΐ , εξαρτημένες από το Εθνικό Τρι¬ 
γωνομετρικό Δίκτυο και να ορίζεται το Κέντρο Φύλλου 
Χάρτη κλίμακας 1:100.000, μέσα στο οποίο εμπίπτει, με 
τα στοιχεία γεωγραφικού πλάτους Ε και γεωγραφικού 
μήκους Μ, από Αθήνα. Οι τεχνικές προδιαγραφές ανα¬ 
φορικά με το γεωδαιτικό και προβολικό σύστημα ανα¬ 
φοράς, το τριγωνομετρικό και υψομετρικό δίκτυο και τις 
απαραίτητες μετατροπές συντεταγμένων, να εναρμο¬ 
νίζονται πλήρως με τις αντίστοιχες προδιαγραφές που 
προβλέπονται από την απόφαση του Υπουργού ΠΕ.ΧΩ. 
Δ.Ε. με αριθμό 71154/4228/12.7.1995 (ΦΕΚ 639 Δ719.7.1995), 
όπως αυτή κάθε φορά ισχύει. 

2. Για κάθε γεώτρηση θα πρέπει να υπάρχει ειδικό 
θεωρημένο Βιβλίο - Ημερολόγιο γεώτρησης το οποίο 
θα ενημερώνεται καθημερινά με όλες τις μεταβολές 
καθώς και τα αποτελέσματα μετρήσεων και θα υπο¬ 
γράφεται από τον αρμόδιο επιβλέποντα, σύμφωνα με 
το υπόδειγμα του Παραρτήματος II. 

ΚΕΦΑΛΑΙΟ 3 
ΕΡΕΥΝΗΤΙΚΕΣ ΕΡΓΑΣΙΕΣ 

Αρθρο 7 

Γ εωτρήσεις - Γ ενικές διατάξεις 

1. Οι γεωτρήσεις διακρίνονται στις εξής κατηγορίες: 

α) Ερευνητικές γεωτρήσεις που έχουν ως σκοπό τη μέ¬ 
τρηση θερμικών χαρακτηριστικών των γεωλογικών σχη¬ 
ματισμών και τη διαπίστωση ύπαρξης θερμών ρευστών. 

β) Παραγωγικές γεωτρήσεις που έχουν ως στόχο 
κυρίως την παραγωγή γεωθερμικών ρευστών και, δευ- 
τερευόντως τη μελέτη των υδραυλικών, χημικών και 
θερμοτεχνικών χαρακτηριστικών του γεωθερμικού τα- 
μιευτήρα. 

γ) Γ εωτρήσεις έγχυσης-επανέγχυσης (εισαγωγής-επα- 
νεισαγωγής) των γεωθερμικών ρευστών. 

δ )Γεωτρήσεις μικρής διαμέτρου και βάθους για της 
ανάγκες της σεισμικής - γεωφυσικής έρευνας. 

2. Ο διατρητικός εξοπλισμός που θα χρησιμοποιηθεί 
πρέπει να έχει κατασκευαστεί σύμφωνα με τις ισχύου- 
σες διεθνείς προδιαγραφές. 

3. Ο μισθωτής θα διευθετήσει το επιφανειακό και υπό¬ 
γειο εξοπλισμό μιας ερευνητικής γεώτρησης κατά τέ¬ 
τοιο τρόπο ώστε να μπορεί να εκτελεστεί οποιαδήποτε 
δοκιμή θα αιτηθεί από τον εκμισθωτή. Θα περιλαμβά¬ 
νεται και συσκευή για τον προσδιορισμό θερμοκρασίας 
ρευστού στην έξοδο της γεώτρησης. 

4. Ο μισθωτής θα διασφαλίζει ότι ο εξοπλισμός της 
επιφάνειας περιλαμβάνει τέτοιες συνδέσεις βαλβίδων 
που είναι αναγκαίες για δειγματοληψία νερού, αερίων 
ή άλλου ρευστού που θα παράγεται. 

5. Ο μισθωτής θα διεξάγει περιοδικά ελέγχους απο¬ 
κλίσεων της γεώτρησης τουλάχιστον ανά 150 μέτρα 
βάθος, εκτός εάν υπάρχει διαφορετική συμφωνία με 
τον εκμισθωτή. 

Άρθρο 8 

Υποβολή Στοιχείων -Έλεγχος αποτελεσμάτων 

1. Ο εκμισθωτής θα πρέπει να ειδοποιείται εντός 24 
ωρών από την έναρξη της γεωτρητικής εργασίας. 

2. Θα πρέπει να γίνεται σήμανση γεωτρήσεων με μό¬ 
νιμα στοιχεία αυτής, όπως όνομα γεώτρησης, μισθωτή 
και διανοίξαντα αυτήν, κ,λ.π. 

3. Μετά την ολοκλήρωση της παραγωγικής γεώτρησης 
ο μισθωτής δεν θα μετακινήσει το γεωτρύπανο από αυ¬ 
τήν χωρίς να λάβει προηγούμενη άδεια του εκμισθωτή. 
Σε περίπτωση που ο μισθωτής δεν λάβει την άδεια αυτή 
εντός τριών εργασίμων ημερών, από την ειδοποίηση του 
εκμισθωτή για την ολοκλήρωση της γεωτρητικής εργα¬ 
σίας, μπορεί να μετακινεί το γεωτρύπανο ελεύθερα. 

4. Ο μισθωτής οφείλει να εκτελέσει δοκιμές παρα¬ 
γωγής μιας γεώτρησης με μέθοδο από τον εκμισθωτή 
επιστημονικά αποδεκτή. 

5. Εντός τριών μηνών από την απομάκρυνση του γε¬ 
ωτρύπανου από τη γεώτρηση, ο υπεύθυνος του έργου 
θα υποβάλλει στον εκμισθωτή έκθεση που θα περιέχει 
τις ακόλουθες πληροφορίες: 

• τις συντεταγμένες και το υψόμετρο του στομίου της 
γεώτρησης στο ισχύον εθνικό προβολικό σύστημα. 

• το συνολικό βάθος των ερευνητικών γεωτρήσεων 

• αναφορά στις ζώνες απώλειας κυκλοφορίας λάσπης 
διάτρησης, ή στις ζώνες απότομης εκτόνωσης αερίων 
κατά τη διάτρηση ερευνητικών γεωτρήσεων. 

• Αντίγραφο του Βιβλίου - Ημερολογίου της γεώ¬ 
τρησης 

• Τα αποτελέσματα τυχόν μετρήσεων από ανάλυση 
δειγμάτων, σύσταση-όγκο-θερμοκρασία αερίων, πιέσεις, 
παραγωγικές δοκιμές, στρωματογραφία, κ.λ.π. 

• Όποια επιπλέον πληροφορία ζητηθεί από τον εκ¬ 
μισθωτή 

6. Όταν γίνεται δειγματοληψία των θρυμμάτων ή των 
πυρήνων από μία ερευνητική γεώτρηση, θα ειδοποιείται 
άμεσα το ΙΓΜΕ. Εφ’ όσον το ΙΓΜΕ εκφράσει το ενδια¬ 
φέρον του, ο μισθωτής θα ακολουθεί τις οδηγίες του 
ΙΓΜΕ καθ' όλη τη διάρκεια της δειγματοληψίας. Μετά 
το πέρας αυτής, τα δείγματα θα αποστέλλονται στα 
κεντρικά γραφεία του ΙΓΜΕ, με τα έξοδα να βαρύνουν 
το ΙΓΜΕ, εντός 15 ημερών μετά την ολοκλήρωση της 
γεώτρησης. 

Εάν, εντός 30 ημερών από την ημερομηνία γνωστο¬ 
ποίησης της δειγματοληπτικής γεώτρησης στο ΙΓΜΕ, 
δεν εκφραστεί σχετικό ενδιαφέρον, ο μισθωτής δεν 
έχει υποχρέωση σχετικά με τη φύλαξη δειγμάτων της 
δειγματοληπτικής γεώτρησης. 

7. Η πληροφορία που προέρχεται από τις ερευνητι¬ 
κές γεωτρήσεις θα τηρείται ως εμπιστευτική από τον 
εκμισθωτή / Υπ. Αν. για 10 έτη, από την εκτέλεση των 
γεωτρήσεων οπότε και θα καθίσταται κοινής χρήσης 
από κάθε ενδιαφερόμενο. 

Οι εμπιστευτικές πληροφορίες μπορούν να διατεθούν 
πριν από την παρέλευση των 10 ετών στους: 

• Κυβέρνηση 

• Διεθνείς οργανισμούς, εφ’ όσον τηρείται ο εμπιστευ- 
τικός τους χαρακτήρας. 

• Σε κάθε ενδιαφερόμενο, εφ’ όσον ο μισθωτής του 
πεδίου παραιτηθεί, κηρυχθεί έκπτωτος ή με τη σύμφωνη 
γνώμη του. 

ΚΕΦΑΛΑΙΟ 4 
ΕΡΓΑΣΙΕΣ ΔΙΑΧΕΙΡΙΣΗΣ 
Αρθρο 9 

Διαδικασίες διαχείρισης 

1. Η ορθολογική διαχείριση του γεωθερμικού δυναμι¬ 


κού περιλαμβάνει όλες εκείνες τις διαδικασίες οι οποίες 
εξασφαλίζουν στο γεωθερμικό σύστημα εκμετάλλευ¬ 
σης: 

• την συνεχή και σταθερή τροφοδοσία του με γεω¬ 
θερμικά ρευστά 

• την ομαλή και συνεχή, ενεργειακή παραγωγή και 
τροφοδοσία των ενεργειακών χρηστών με υψηλό βαθμό 
ενεργειακής απόδοσης, και 

• την αποφυγή περιβαλλοντικής υποβάθμισης. 

2. Η ορθολογική διαχείριση των γεωθερμικών πεδίων 
πρέπει να βασίζεται σε σταθερό ισοζύγιο παραγωγής 
και αναπλήρωσης του γεωθερμικού ρευστού. Το ισοζύ¬ 
γιο αυτό προκύπτει από τη μελέτη του ταμιευτήρα κατά 
το στάδιο των παραγωγικών δοκιμών και αντλήσεων 
και αναφέρεται υποχρεωτικά στην τεχνικοοικονομική 
μελέτη που απαιτείται για τη μίσθωση του πεδίου. 

3. Κατά τη διάρκεια των εργασιών διαχείρισης θα 
πρέπει: 

- Ο ρυθμός άντλησης γεωθερμικού δυναμικού να μην 
υπερβαίνει τον ρυθμό τροφοδοσίας του γεωθερμικού 
ταμιευτήρα. 

- Να γίνεται διαδοχική χρήση της θερμικής ενέργειας 
από εγκαταστάσεις υψηλής σε χαμηλής θερμοκρασι- 
ακής απαίτησης. 

- Να εξετάζεται η πιθανή περαιτέρω αξιοποίηση υπο- 
προϊόντων-παραπροϊόντων μετά την ενεργειακή αξιο¬ 
ποίηση των προϊόντων γεωθερμικού πεδίου. 

Αρθρο 10 

Διάθεση υποπροϊόντων γεωθερμικού δυναμικού 

1. Τα υποπροϊόντα του γεωθερμικού δυναμικού στην 
περίπτωση των γεωθερμικών ρευστών χαμηλής θερ¬ 
μοκρασίας θα πρέπει, είτε να εγχύονται σε υπόγειο 
φυσικό αποδέκτη, είτε να επανεγχύονται στον γεωθερ¬ 
μικό ταμιευτήρα από τον οποίο αντλήθηκαν. Σε ειδικές 
περιπτώσεις (απουσία ρύπων στα γεωθερμικά ρευστά, 
χημική σύσταση ίδια ή καλύτερη από αυτήν που απαιτεί¬ 
ται για να χαρακτηριστούν ως κατάλληλα για άρδευση) 
μπορεί να επιτραπεί η διάθεσή του υποπροϊόντος σε 
επιφανειακούς αποδέκτες υγρών αποβλήτων ή και στη 
θάλασσα, εφ’ όσον προβλέπεται στην Μελέτη Περιβαλ¬ 
λοντικών Επιπτώσεων και μετά από άδεια διάθεσης 
υγρών αποβλήτων της αρμόδιας αρχής. 

2. Στην περίπτωση των γεωθερμικών ρευστών υψηλής 
θερμοκρασίας τα υποπροϊόντα του γεωθερμικού δυνα¬ 
μικού θα πρέπει να επανεγχύονται υποχρεωτικά στον 
γεωθερμικό ταμιευτήρα από τον οποίο αντλήθηκαν. 

3. Η επιλογή του φυσικού αποδέκτη του υποπροϊόντος 
γεωθερμικού ρευστού εξαρτάται από τις παρακάτω πα¬ 
ραμέτρους: 

• Την χημική σύσταση του υποπροϊόντος. Υπάρχουν 
ορισμένα συστατικά των οποίων η επιφανειακή διά¬ 
θεση δημιουργεί προβλήματα. Για παράδειγμα τέτοια 
συστατικά είναι το υδρόθειο (Η28), το βόριο (Β3+), το 
φθόριο (Ρ-). 

• Την ποσότητα και την θερμοκρασία του υποπρο¬ 
ϊόντος 

• Την επίδραση της μη επανέγχυσης στα αποθέματα 
του γεωθερμικού ταμιευτήρα 

• Τις περιβαλλοντικές επιδράσεις. 

Άρθρο 11 

Εξοπλισμός και υλικά 

1. Η επιλογή των υλικών κατασκευής του γεωθερμικού 
συστήματος εκμετάλλευσης εξαρτάται και από τις δια- 
βρωτικές ιδιότητες των γεωθερμικών ρευστών. 

2. Από πλευράς σύστασης των γ/θ ρευστών κύρια αίτια 

διάβρωσης είναι τα: Η+, ΟΙ-, 02, Η23, 002, και 304- Για 
την αντιμετώπιση των διαβρωτικών φαινομένων είναι 
απαραίτητος ο προσδιορισμός του ρΗ και της χημικής 
σύστασης των ρευστών. Με την προσθήκη κατάλληλων 
χημικών ουσιών και την κατάλληλη έτσι διαμόρφωση 
του ρΗ του ρευστού αναστέλλεται η διαβρωτική δράση 
και προστατεύεται η εγκατάσταση. 

3. Πρέπει επίσης να γίνεται επιλογή κατάλληλων υλι¬ 
κών κατασκευής, και να λαμβάνονται μέτρα προστασίας 
όπως, επικάλυψη των μεταλλικών επιφανειών με ανθε¬ 
κτικά στη διάβρωση στρώματα, προσθήκη αναστολέων 
διάβρωσης και ορθός σχεδιασμός της μονάδας. Τέλος 
η μεταφορά της θερμότητας του γ/θ ρευστού σε μη 
διαβρωτικό υγρό (με χρήση εναλλάκτη) και η εύκολη 
αποσυναρμολόγηση για συντήρηση ή αντικατάσταση 
των διαβρωμένων τμημάτων είναι απαραίτητες προϋπο¬ 
θέσεις για τη μερική αντιμετώπιση του προβλήματος. 

4. Τα δίκτυα μεταφοράς θερμικής ενέργειας πρέπει 
να κατασκευάζονται με τέτοιο τρόπο, έτσι ώστε να 
περιορίζονται στο ελάχιστο οι θερμικές απώλειες στο 
περιβάλλον. 

5. Προκειμένου να ελέγχονται και να καταγράφονται 
όλες οι απαραίτητες πληροφορίες κατά τη διάρκεια λει¬ 
τουργίας του γεωθερμικού συστήματος εκμετάλλευσης, 
θα πρέπει, πάντα να χρησιμοποιείται σύμφωνα και με 
τους όρους του μισθωτήριου συμβολαίου ο παρακάτω 
τεχνικός εξοπλισμός: 

- Θερμιδομετρητές για τον υπολογισμό της παραγό- 
μενης/διατιθέμενης ενέργειας. 

- Πιεσόμετρα. 

- Σταθμήμετρα 

- Θερμόμετρα 

- Ροόμετρα 

- κ.λ.π. 

6. Για να εξασφαλιστεί η αξιοπιστία των μετρούμενων 
πληροφοριών, και κυρίως της αντλούμενης και πωλού- 
μενης ενέργειας, πρέπει ο μισθωτής, με πιστοποιημένη 
διαδικασία να εκτελεί περιοδικούς ελέγχους. 

ΚΕΦΑΛΑΙΟ 5 

ΕΙΔΙΚΑ ΜΕΤΡΑ ΠΡΟΣΤΑΣΙΑΣ 

Άρθρο 12 
Γ ενικά 

1. Ο μισθωτής θα εξασφαλίσει ότι ένα παραχθέν ρευ¬ 
στό ή ρευστό χρησιμοποιηθέν σε γεώτρηση: 

• δεν δημιουργεί κίνδυνο για τη δημόσια υγεία και 
ασφάλεια 

• δεν μολύνει υπόγειους υδροφορείς ή σώμα νερού ή 
παραμένει σε θέση απ’ όπου δύναται να μολύνει οποιο- 
δήποτε νερό ή σώμα νερού 

• δεν ρέει με τρόπο που να προκαλεί βλάβη σε γη ή 
δρόμο του επαρχιακού και εθνικού δικτύου 

• δεν μολύνει σώμα νερού που φιλοξενεί υδρόβια 
πανίδα. 

2. Ο μισθωτής θα εξασφαλίζει ότι αέριες ουσίες ή 
οσμές που παράγονται από μία γεώτρηση έρευνας ή 
παραγωγής η την παραγωγική μονάδα δεν προκαλούν 
κίνδυνο ή ενόχληση στο κοινό. 

3. Ο μισθωτής θα διαθέτει τα ρευστά και τα αέρια 
που παράγουν γεωτρήσεις ή παραγωγικές μονάδες με 
μέθοδο σύμφωνη με την νομοθεσία και εγκεκριμένη 
από τον εκμισθωτή. 

Άρθρο 13 

Μέτρα αποτροπής ανεξέλεγχτης εκτόνωσης ρευστών 

Ο αντιεκρηκτικός μηχανισμός (εξοπλισμός) ασφαλείας 


(ΒΙονν Ουΐ ΡΓθνβηΙβΓ - Β.Ο.Ρ.), που θα χρησιμοποιηθεί 
κατά τη διάτρηση, πρέπει να ανήκει στην κατάλληλη 
κλάση, ανάλογα με το προβλεπόμενο τελικό βάθος της 
γεώτρησης και την αναμενόμενη πίεση, σύμφωνα με τις 
ισχύουσες διεθνείς προδιαγραφές. 

Κατά τη διάτρηση της γεώτρησης, ο ανωτέρω εξο¬ 
πλισμός Β.Ο.Ρ. θα πρέπει καθόλη τη διάρκεια των ερ¬ 
γασιών: 

(α) να αποτελείται κατ’ ελάχιστο από ένα σφαιροειδή 
(κυκλικό, αηηυΙαΓ ρΓθνβηίθΓ) μηχανισμό και 2 ή περισ¬ 
σότερους μηχανισμούς - σιαγόνες (Γαπι ρΓβνβπίθΓε). Οι 
ταπί ρΓθνθπίθΓε συνίστανται από μία κενή σιαγόνα και 1 
ή περισσότερες που θα κλείνουν γύρω από τη διατρη- 
τική στήλη ή τη σωλήνωση που χρησιμοποιούνται στη 
γεώτρηση και 

(β) να συνδέεται με μία φλάντζα σωλήνωσης, που να 
έχει 2 εξόδους ονομαστικής διαμέτρου 50πιπι που να 
κλείνουν από δΟπιπι βαλβίδες-φλάντζας υψηλού όγκου 
και πίεσης. 

Σε κάθε μονάδα αποτροπής ανατίναξης θα πρέπει 
να διεξάγεται εκτεταμένη δοκιμή αντοχής, σύμφωνα 
με συγκεκριμένες προδιαγραφές εγκεκριμένες από τον 
εκμισθωτή και προβλεπόμενες στην Τεχνική Μελέτη 
Εκμετάλλευσης. 

Άρθρο 14 

Μέτρα προστασίας ανεξέλεγχτης ροής - 
διαφυγής αερίων 

1. Ο μισθωτής θα παίρνει κάθε πρόσφορο μέτρο και 
προφύλαξη για να προλάβει την ανεξέλεγκτη ροή από 
μία γεώτρηση και θα αναφέρει εντός 24 ωρών, στην αρ¬ 
μόδια Υπηρεσία του Υπουργείου Ανάπτυξης και στον εκ¬ 
μισθωτή, οποιαδήποτε περίπτωση ανεξέλεγχτης ροής. 

2. Ο μισθωτής θα τοποθετεί δεύτερη επιπλέον επιφα¬ 
νειακή σωλήνωση, εφαρμόζοντας εγκεκριμένη μέθοδο 
από τον εκμισθωτή, σε ένα ελάχιστο βάθος από την επι¬ 
φάνεια, ίσο με 15% τουλάχιστον του αναμενόμενου τελι¬ 
κού βάθους σωλήνωσης, και θα τσιμεντώνεται εξωτερικά 
με τσιμέντο υπό πίεση(διάκενο σωλήνα-πετρώματος). 

Άρθρο 15 

Μέτρα αποκατάστασης επιφάνειας 

1. Μετά τη συμπλήρωση ή την τελική εγκατάλειψη μιας 
γεώτρησης, ερευνητικής ή παραγωγικής, ο μισθωτής 
οφείλει, παράλληλα με την εφαρμογή της εγκεκριμένης 
περιβαλλοντικής μελέτης, να λάβει τα εξής μέτρα: 

α. Να καθαρίσει την περιοχή από τα άχρηστα υλικά 

β. Να αποστραγγίσει συσσωρευμένα υγρά και να γε¬ 
μίσει εκσκαφές 

γ. Να απομακρύνει τσιμεντένιες βάσεις, εξοπλισμό και 
υλικά που δεν χρησιμοποιούνται για παραγωγή 

δ. Να ισοπεδώσει το έδαφος και να αφήσει την περιο¬ 
χή σε μία κατάσταση πολύ παρόμοια με αυτήν που είχε 
πριν την έναρξη των γεωτρητικών εργασιών. 

ε. Να σφραγίζει όλες τις γεωτρήσεις για τις οποίες 
δεν προβλέπεται περαιτέρω αξιοποίησή τους. 

2. Ο μισθωτής μπορεί να ζητήσει πιστοποιητικό απο¬ 
κατάστασης της επιφάνειας από τον εκμισθωτή αφού 
ολοκληρώσει την αποκατάσταση του χώρου των γεω¬ 
τρητικών εργασιών. 

3. Εάν ο ιδιοκτήτης του εδάφους δώσει γραπτή συγκα¬ 
τάθεση ο μισθωτής μπορεί να μην προβεί στις ενέργειες 
γ και δ της πιο πάνω παραγράφου 1. 

ΚΕΦΑΛΑΙΟ 6 

ΥΓΙΕΙΝΗ ΚΑΙ ΑΣΦΑΛΕΙΑ ΕΡΓΑΣΙΑΣ 

Άρθρο 16 
Γενικές διατάξεις 

1. Γενικά. Όλες οι εργασίες με σκοπό την έρευνα και 
την εκμετάλλευση Γεωθερμικού Δυναμικού πρέπει να 
εκτελούνται με τρόπο ώστε να εξασφαλίζεται η ασφά¬ 
λεια των απασχολούμένων στο έργο και να μην τίθεται 
σε κανένα κίνδυνο η υγεία τους. 

Επί πλέον των διατάξεων του παρόντος , για την 
επίτευξη των ανωτέρω σκοπών εφαρμόζονται και οι 
διατάξεις του Κανονισμού Μεταλλευτικών και Λατομι¬ 
κών Εργασιών, του νμου 1568/85, καθώς και των σχε¬ 
τικών προεδρικών διαταγμάτων που εκδόθηκαν με τις 
εξουσιοδοτήσεις του νόμου αυτού και ειδικότερα του 
π.δ. 177/1997 «Ελάχιστες προδιαγραφές για τη βελτί¬ 
ωση της προστασίας, της ασφάλειας και της υγείας 
των εργαζομένων στις εξορυκτικές δια γεωτρήσεων 
βιομηχανίες σε συμμόρφωση με την οδηγία 92/91/ΕΟΚ». 
(ΦΕΚ 150/Α/15.7.1997). 

Σε περίπτωση που από τις ανωτέρω διατάξεις προ- 
βλέπονται διαφορετικές ρυθμίσεις για τα ίδια θέματα, 
ισχύει η αυστηρότερη. 

2. Εξοπλισμός γεωτρήσεων. Θα πρέπει να διατίθεται ο 
κατάλληλος γεωτρητικός εξοπλισμός με τα απαραίτητα 
παρελκόμενα (αντιεκρηκτικός μηχανισμός ασφαλείας 
(Β.Ο.Ρ.), ανιχνευτές αερίων κ.λ.π.) κατά περίπτωση για 
αντιμετώπιση τυχόν υψηλών πιέσεων, θερμοκρασιών και 
έντονου αρτεσιανισμού (ονθΓ ΐΐονν). 

3. Προσωπικό. Το προσωπικό που θα απασχολείται σε 
γεωθερμικές εργασίες πρέπει να είναι εξειδικευμένο και 
εκπαιδευμένο στην αντιμετώπιση καταστάσεων με υψη¬ 
λές θερμοκρασίες, πιέσεις και επικίνδυνα αέρια, καθώς 
και σε θέματα κατασκευής γεωθερμικών γεωτρήσεων 
(όπως τσιμεντώσεις, σωληνώσεις, κ.λ.π.). 

Αρθρο 17 

Προστασία των εργαζόμενων από αέρια και ατμούς 

1. Κατά τις εργασίες έρευνας αξιοποίησης της γεω¬ 
θερμικής ενέργειας υπάρχει η περίπτωση της διαρροής, 
από τα γεωθερμικά ρευστά, ενός η περισσοτέρων από 
τα εξής αέρια: υδρόθειο, διοξείδιο του άνθρακα, μεθάνιο, 
υδρογόνο, οξυγόνο, άζωτο, αμμωνία. Ορισμένα από αυτά 
είναι πολύ τοξικά για την υγεία των εργαζομένων (π.χ. 
το υδρόθειο, το μεθάνιο) και πρέπει να λαμβάνονται τα 
κατάλληλα μέτρα για την προστασία τους. 

Η έκλυση των αερίων αυτών γίνεται κυρίως κατά τη 
διάνοιξη των γεωτρήσεων και την άντληση των ρευ¬ 
στών. Τότε θα πρέπει να λαμβάνονται αφ’ ενός τα μέτρα 
που περιγράφονται στην εκτέλεση των γεωτρήσεων 
και αφ’ ετέρου να γίνεται διαχωρισμός και δέσμευση 
των αερίων κατά την άντληση των ρευστών ώστε να 
μη διαφεύγουν στην ατμόσφαιρα. 

Κατά τη διάρκεια της λειτουργίας του έργου πρέπει 
να υπάρχει συνεχής παρακολούθηση και καταγραφή 
των επιπέδων των αερίων ώστε να συγκροτούνται οι τι¬ 
μές τους κάτω των μεγίστων επιτρεπομένων ορίων που 
καθορίζονται από την εθνική και κοινοτική νομοθεσία 
(ΚΜΛΕ και π.δ. 307/1986, όπως έχει τροποποιηθεί). 

Στην περίπτωση χρησιμοποίησης του διοξειδίου του 
άνθρακα για την επιτάχυνση της ανάπτυξης των φυ¬ 
τών στα γεωθερμικά θερμοκήπια πρέπει να παρακο- 
λουθείται και να καταγράφονται συνεχώς τα επίπεδα 
του, ώστε να μην υπερβεί τα επιτρεπτά όρια για τον 
ανθρώπινο οργανισμό. 


Οι μετρήσεις και τα αποτελέσματα των μετρήσεων 
που προβλέπονται από τα πιο πάνω, για κάθε θέση ερ¬ 
γασίας και ημερομηνία, πρέπει να καταχωρούνται ενυ¬ 
πόγραφα μαζί με τα λοιπά στοιχεία (μέθοδοι, όργανα, 
χρόνοι μετρήσεων, κλπ.) σε ειδικά θεωρημένο βιβλίο. 

Αρθρο 18 

Υδρόθειο 

1. Προστασία της υγείας από το υδρόθειο. Το υδρό¬ 
θειο είναι ένα αέριο, που παρουσιάζει κατά τόπους συ¬ 
γκεντρώσεις, βαρύτερο από τον αέρα και συναντάται 
κυρίως στις γεωτρήσεις πετρελαίου και μερικές φορές 
στις γεωθερμικές γεωτρήσεις. 

Οι επιφανειακές εγκαταστάσεις πρέπει να είναι σχε¬ 
διασμένες έτσι ώστε να περιορίζονται στο ελάχιστο οι 
διαφυγές ατμών στην ατμόσφαιρα. 

2. Ανίχνευση Υδρόθειου. Υπάρχουν διάφορες συσκευές 
για την ανίχνευση και τη μέτρηση της ποσότητος του 
υδρόθειου στον αέρα (συγκέντρωση). Αυτές μπορεί να 
είναι είτε φορητές, είτε μόνιμες. 

Σε κλειστούς χώρους άντλησης γεωθερμικών ρευ¬ 
στών, όπου εκτιμάται πιθανή ύπαρξη υδρόθειου, είναι 
υποχρεωτική η χρησιμοποίηση μηχανισμών μόνιμης πα¬ 
ρακολούθησης συγκεντρώσεων υδρόθειου με παράλ¬ 
ληλη ενεργοποίηση οπτικών και ακουστικών σημάτων 
συναγερμού σε περίπτωση υπέρβασης των ορίων. 

3. Προστατευτικά Μέσα. Επιπλέον των μηχανισμών 
ανίχνευσης πρέπει να υπάρχουν και τα απαραίτητα προ¬ 
στατευτικά μέσα, όπως ειδικές μάσκες με κατάλληλα 
φίλτρα, ή και αναπνευστικές συσκευές, τα οποία θα 
μπορούν να χρησιμοποιηθούν σε έκτακτες καταστάσεις 
ή από συνεργεία διάσωσης. 

4. Λήψη μέτρων. Τα μέτρα που θα ληφθούν αποφασί- 
ζονται από τον υπεύθυνο του έργου, σε συνεργασία με 
τον αρμόδιο τεχνικό ασφάλειας, σε εφαρμογή των απο¬ 
τελεσμάτων της γραπτής εκτίμησης επαγγελματικών 
κινδύνων και του εγγράφου ασφάλειας και υγείας. 

Αρθρο 19 

Προσάρτηση Παραρτημάτων 

Προσαρτώνται και αποτελούν αναπόσπαστο μέρος 
της παρούσας τα παραρτήματα που αναφέρονται στα 
άρθρα 4 και 6 της παρούσας και έχουν ως ακολού¬ 
θως: 

ΠΑΡΑΡΤΗΜΑ I 

ΣΤΟΙΧΕΙΑ ΓΕΩΘΕΡΜΙΚΟΥ ΣΥΣΤΗΜΑΤΟΣ 
ΕΚΜΕΤΑΛΛΕΥΣΗΣ 

α. Αριθμός ερευνητικών και παραγωγικών γεωτρή¬ 
σεων 

β. Αντλούμενη ποσότητα γεωθερμικών ρευστών ανά 
παραγωγική γεώτρηση 

γ. Μέση θερμοκρασία αντλούμενων γεωθερμικών ρευ¬ 
στών ανά γεώτρηση 
δ. Στάθμη παραγωγικών γεωτρήσεων 
ε. Περίοδος λειτουργίας γεωθερμικού συστήματος 
εκμετάλλευσης 

ζ. Ώρες λειτουργίας γεωθερμικού συστήματος 
η. Εγκατεστημένη ισχύς 

θ. Παραγόμενη θερμική και ηλεκτρική ενέργεια 
ι. Διατιθέμενη σε τρίτους ηλεκτρική και θερμική ενέρ¬ 
γεια 

ια. Ώρες λειτουργίας εφεδρικού συστήματος, είδος 
καυσίμου και ποσότητα. 

ΠΑΡΑΡΤΗΜΑ II 

ΣΤΟΙΧΕΙΑ ΗΜΕΡΟΛΟΓΙΟΥ ΓΕΩΤΡΗΣΗΣ 

α. βάθος στην αρχή και το τέλος κάθε προχώρησης 
β. όλα τα δεδομένα των σωληνώσεων που περιλαμ¬ 
βάνουν: 

μέγεθος, τύπο, ποιότητα, βάρος, καινουργή και μετα¬ 
χειρισμένα και το βάθος τοποθέτησης, 
γ. λεπτομέρειες του τσιμεντώματος 
δ λεπτομερή καταγραφή νερού, αερίου ή άλλου ρευ¬ 
στού που συναντήθηκε, ανεξάρτητα από ποσότητα 
ε. αναφορά σε δοκιμές που εκτελέστηκαν 
στ. πλήρη στοιχεία δοκιμών σχηματισμών 
ζ. λεπτομέρειες όλων των περιπτώσεων που οι ΒΟΡ 
έκλεισαν με την αιτιολογία κλεισίματος 
η. λεπτομέρειες οποιοσδήποτε απώλειας ρευστού 
διάτρησης στο σχηματισμό 
θ. χρονική διάρκεια κάθε εργασίας 
ι. επωνυμία εταιρίας διάτρησης και τύπο γεωτρύπα¬ 
νου και 

ια. ημερομηνίες κατασκευής γεωτρύπανου 

Άρθρο 20 
Ισχύς 

Η απόφαση αυτή να δημοσιευθεί στην Εφημερίδα της 
Κυβερνήσεως αφότου και ισχύει. 

Αθήνα, 24 Οκτωβρίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΣΑΛΑΓΚΟΥΔΗΣ 
-♦- 

Αριθμ. Φ2-2408 (3) 

Έγκριση κυκλοφορίας Αντλιών Υγρών Καύσιμων του οί¬ 
κου ΜΑ8ΕΒ ΑυΤΟΜΑΤΙΟΝ 3γΙ που εισάγει στην Ελ¬ 
λάδα η εταιρία ΑΝΕΛΙ Ο.Ε. 

Ο ΥΦΥΠΟΥΡΓΟΣ ΑΝΑΠΤΥΞΗΣ 
(Απόφαση Αριθμ. 739) 

Έχοντας υπόψη: 

1. Το άρθρο 90 του Κώδικα νομοθεσίας για την Κυβέρ¬ 
νηση και κυβερνητικά όργανα που κυρώθηκε με το πρώτο 
άρθρο του π.δ. 63/2005 (ΦΕΚ 98/τ.Α'). 


2. Το άρθρο 5 του π.δ. 228/1990 «Τροποποίηση και 
Συμπλήρωση του π.δ. 397/1988 - Οργανισμός του Υπουρ¬ 
γείου Εμπορίου», (ΦΕΚ 85/τ.Α75.7.1990). 

3. Το άρθρο 3 του π.δ. 524/78 «Περί Κωδικοποιήσε- 
ως εις ενιαίον κείμενον των ισχυουσών διατάξεων 
των αναφερομένων εις την εισαγωγή εν Ελλάδι του 
Διεθνούς Συστήματος Μέτρων και Σταθμών», (ΦΕΚ 112/ 
τ.Α7ΐ5.7.1978). 

4. Τα άρθρα 1 και 2 του π.δ. 27/1996 «Συγχώνευση των 
Υπουργείων Τουρισμού, Βιο-μηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης», 
(ΦΕΚ 19/τ.Α7ΐ.2.1996). 

5. Το π.δ. 59/1996 «Σύσταση Γ ενικής Γ ραμματείας Εμπο¬ 
ρίου στο Υπουργείο Ανάπτυξης και καθορισμός των 
αρμοδιοτήτων της», (ΦΕΚ 51/τ.Α7ΐ8.3.1996). 

6. Το άρθρο 28 της υπουργικής απόφασης Φ3/2587/78 
«Περί Κωδικοποιήσεως αποφάσεων επί των Μέτρων και 
Σταθμών» (ΦΕΚ 70/τ.Β726.1.1979), όπως τροποποιήθη¬ 
κε με το άρθρο 2 της υ.α. Β1/15073/86 (ΦΕΚ 846/τ.Β7 
4.12.1986). 

7. Το άρθρο 11 της υπ’ αριθμ. Β3-62/17.5.2004 υπουργι¬ 
κής απόφασης «Εξουσιοδότηση για υπογραφή εγγρά¬ 
φων με εντολή Υφυπουργού», (ΦΕΚ 784/τ.Β726.5.2004). 

8. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού. 

9. Την από 1.7.2005 (Φ2-1473), όπως αυτή τροποποιήθη¬ 
κε με την από 18.10.2005 (Φ2-2408) αίτηση της εταιρείας 
ΑΝΕΛΙ Ο.Ε. (Λ. Βουλιαγμένης 97 και Αλεξίνου 1, Αθήνα 
11743, Τηλ. 210 90 20 920), αποφασίζουμε: 

1. Εγκρίνουμε την κυκλοφορία στην Ελλάδα των κα¬ 
τωτέρω Αντλιών Υγρών Καυσίμων, που κατασκευάζει 
η εταιρεία ΜΑ3ΕΒ ΑΙΙΤΟΜΑΤΙΟΝ 5.Γ.Ι., Ν/ία άορίί ΑΓίίρίαπί, 
20/Ε, 40024 ΟαεΙοΙ δ.ΡίθΙΐΌ Τθιίτιθ (ΒΟ), ΙΙαΙία, ΤθΙ. +39051 
6946 711, +39051 6946 718. 


Μοντέλλο 

Έκδοση 

Περιγραφή 

“363 Μ” 

\ΝΕ 

Μιας ή Δύο όψεων, 1 έως 2 προϊόντα, 1 έως 2 ακροσωλήνια, 
Με ανάκτηση ατμών 

“363 Μ” 

\ΝΕ 

Μιας ή Δύο όψεων, 1 έως 2 προϊόντα, 1 έως 2 ακροσωλήνια 
, Χωρίς ανάκτηση ατμών 

“363 Μ” 

ΗΙ_ 

Μιας ή Δύο όψεων, 1 έως 2 προϊόντα, 1 έως 2 ακροσωλήνια 
, Με ανάκτηση ατμών 

“363 Μ” 

ΗΙ_ 

Μιας ή Δύο όψεων, 1 έως 2 προϊόντα, 1 έως 2 ακροσωλήνια 
, Χωρίς ανάκτηση ατμών 

“363 Μ” 

ΤΙ 

Μιας ή Δύο όψεων, 1 έως 2 προϊόντα, 1 έως 2 ακροσωλήνια, 
Με ανάκτηση ατμών 

“363 Μ” 

ΤΙ 

Μιας ή Δύο όψεων, 1 έως 2 προϊόντα, 1 έως 2 ακροσωλήνια, 
Χωρίς ανάκτηση ατμών 

“363 Μ” 

Ρ<38 

Μιας ή Δύο όψεων, 1 έως 2 προϊόντα, 1 έως 4 ακροσωλήνια, 
Με ανάκτηση ατμών 

“363 Μ” 

Ρ<38 

Μιας ή Δύο όψεων, 1 έως 2 προϊόντα, 1 έως 4 ακροσωλήνια, 
Χωρίς ανάκτηση ατμών 

“363 ΜΡΡ Μ” 


Μιας ή Δύο όψεων, 1 έως 4 προϊόντα, 2 έως 8 ακροσωλήνια, 
Με ανάκτηση ατμών 

“363 ΜΡΡ Μ” 


Μιας ή Δύο όψεων, 1 έως 4 προϊόντα, 2 έως 8 ακροσωλήνια, 
Χωρίς ανάκτηση ατμών 

Μοντέλλο 

Έκδοση 

Περιγραφή 

“426 Μ” 


Μιας ή Δύο όψεων, 1 έως 4 προϊόντα, 2 έως 8 ακροσωλήνια, 
Με ανάκτηση ατμών 

“426 Μ” 


Μιας ή Δύο όψεων, 1 έως 4 προϊόντα, 2 έως 8 ακροσωλήνια, 
Χωρίς ανάκτηση ατμών 


2.- Τεχνικά χαρακτηριστικά των ανωτέρω Αντλιών Υγρών Καυσίμων (κοινά χαρακτηριστικά για όλους τους 
τύπους των αντλιών) : 


ΤΕΧΝΙΚΑ ΧΑΡΑΚΤΗΡΙΣΤΙΚΑ ΑΝΤΛΙΩΝ 


ΚΕΝΤΡΟΦΥΓΟΣ ΑΝΤΛΙΑ 

ΜΑ3ΕΒ ΜΡΜ 

ΝΟΜΙΝΑΙ ΡΕΟννΒΑΤΕ 

40/80 ΙίΐΓθε/πιίηυΐΘ 

ΜΙΝΙΜϋΜ ΡΒΕδδΨΒΕ 

1 03Γ 

ΜΑΧΙΜϋΜ ΡΒΕδδΨΒΕ 

4 03Γ 

ΜΟΤΟΒ ΡΟΪΛ/ΕΒ 

0.8 /1.0 Κνν 

ΘΑ3 ΕϋΜΙΝΑΤΙΟΝ αοοοΓόίης Ιο ΟΙΜΙ_ ναΐυοε 


ΪΛ/ΕΙΟΗΤ (πιοΙΟΓ οχοΐυόθό) 

30 Ι<9 

δΨΩΤΙΟΝ ϋΙΑΜΕΤΕΒ 

ΤΊ/2 

ΜΕΤΡΗΤΗΣ ΡΟΗΣ 

ΜΑ3ΕΒ ΜΜΤ 

ΜΑΧΙΜϋΜ ΡΕΟννΒΑΤΕ 

90 ΙίΐΓθε/πιίηυΙβ 

ΜΙΝΙΜϋΜ ΡΕΟΪΛ/ΒΑΤΕ 

5 ΙίΐΓθε/πιίηυΙθ 

ΟΥΩΙ.ΙΟ ΡΕΟννΒΑΤΕ 

500 οπι3/ογοΙθ 

ΜΑΧΙΜΙΙΜ ΕΒΒΟΒ 

± 0,1% 

ΜΑΧΙΜϋΜ ΡΒΕδδϋΒΕ 

3 03Γ 

ννΕΙΘΗΤ 

13 ι<α 

ΠΑΛΜΟΔΟΤΗΣ 

ΜΑ3ΕΒ ΜΡΘ 

Εϋ 

ίΓοπι 5 ίο 24 \/όο ± 10% 

νΥΕΙΘΗΤ 

2 

50 ρυΙεοε/ΓθνοΙυΙίοη 

500 ΓθνοΙυΙίοηε/πιίηυίθ 

350 α 


ΕΙΕΘΤΒΙΘ ΜΟΤΟΒ 1: 


ΡΟ\Α/ΕΒ δϋΡΡΙΥ 3 ρίΐ35θ 
ΡΒΕΩΙΙΕΝΩΥ 50 Ηζ 
ΜΟΤΟΒ ΡΟννΕΒ 0.8 Κ\Λ/ 
ΝΙύΜΒΕΒ ΟΡ ΡΟΕΕ3 6 

ΕΙΕΘΤΒΙΘ ΜΟΤΟΒ 2 : 

ΡΟ\Α/ΕΒ δϋΡΡΙΥ 3 ρίΐ35θ 
ΡΒΕΟΙΙΕΝΟΥ 50 Ηζ 
ΜΟΤΟΒ ΡΟ\Λ/ΕΒ 1 I<νν 
ΝΙύΜΒΕΒ ΟΡ ΡΟΕΕ3 6 


Σημεία Σφράγγισης: 

Λεπτομέρειες Σφράγισης, του υποβληθέντος Τεχνικού 
Φακέλλου, εμφανίζονται στο σχέδιο ΡΙ06 του εγγρά¬ 
φου του Υπουργείου Παραγωγικών Δραστηριοτήτων με 
στοιχεία : Υ.Δ. 19 Οκτωβρίου 2001 αρ. 1361963. 

3. Οι ανωτέρω τύποι Αντλιών Υγρών Καυσίμων σφρα¬ 
γίζονται στα σημεία ρύθμισης της ακρίβειας του ογκο- 
μετρητή σύμφωνα με το άρθρο 391 της 14/89 Α.Δ. 

4. Για την εξακρίβωση της ταυτότητας των ανωτέρω 
αντλιών υγρών καυσίμων στους ελέγχους που γίνο¬ 
νται από Αρμόδια Όργανα, πρέπει να αναγράφονται 
επ αυτών κατά τρόπο ευκρινή, ευανάγνωστο και ανεξί¬ 
τηλο και σε σημείο που να διακρίνονται καλά, οι εξής 
ενδείξεις: 

α) Ο οίκος κατασκευής των εν λόγω αντλιών, 
β) Η ονομασία και ο τύπος των αντλιών, 
γ) Η μονάδα μέτρησης ήτοι. Λίτρο, 
δ) Ο αριθμός εγκρίσεως κυκλοφορίας στην Ελλάδα, 
ήτοι Φ2/ 2408/ 20.10.2005 


5. Η νομιμοποίηση της κυκλοφορίας των ανωτέρω 
αντλιών, γίνεται με την επικόλληση από την Αρμόδια 
Αρχή των σημάτων του Αρχικού και Περιοδικού Ελέγ¬ 
χου Μέτρων και Σταθμών, σύμφωνα με τις ισχύουσες 
διατάξεις. 

6. Η έγκριση αυτή μπορεί να ανακληθεί με απόφασή 
μας,εφόσον διαπιστωθεί από την Αρμόδια Αρχή ,ότι δεν 
πληρούνται οι νόμιμες προϋποθέσεις και απαιτήσεις ύστε¬ 
ρα από αιτιολογημένη εισήγηση της υπηρεσίας μας, 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσί¬ 
ευσής της. 

Αθήνα, 25 Οκτωβρίου 2005 

Με εντολή Υφυπουργού 
Ο Διευθυντής 
ΑΝ. ΒΛΑΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







